**PROGRAMUL OPERAȚIONAL CAPITAL UMAN 2014-2020**

**Axa prioritară 4** Incluziunea socială și combaterea sărăciei

**Obiectivul tematic 9 Promovarea incluziunii sociale, combaterea sărăciei și a oricărei forme de discriminare**

**Prioritatea de investiții 9v** Promovarea antreprenoriatului social și a integrării vocaționale în întreprinderile sociale și economia socială și solidară pentru a facilita accesul la ocuparea forței de muncă.

**Obiectiv Specific (O.S. 4.16)** Consolidarea capacității întreprinderilor de economie socială de a funcționa într-o manieră auto-sustenabilă

**GHIDUL SOLICITANTULUI CONDIȚII SPECIFICE**

**SOLIDAR Sprijin pentru consolidarea economiei sociale**

**Schemă de ajutor *de minimis***

**Dezvoltare întreprinderi de economie socială**

**versiune de lucru**

*25 iulie 2016*

CUPRINS

[CAPITOLUL 1. Informații despre apelul de proiecte 3](#_Toc457205787)

[1.1. Axa prioritară, prioritatea de investiții, obiectivele specifice ale programului operațional 3](#_Toc457205788)

[1.2 Tipul apelului de proiecte și perioada de depunere a propunerilor de proiecte 3](#_Toc457205789)

[1.3 Acțiunile sprijinite în cadrul apelului 3](#_Toc457205790)

[1.3.1 Teme secundare FSE 5](#_Toc457205791)

[1.3.2 Teme orizontale 6](#_Toc457205792)

[1.4 Tipuri de solicitanți eligibili în cadrul apelului 6](#_Toc457205793)

[1.5 Durata proiectului 7](#_Toc457205794)

[1.6 Grup țintă 7](#_Toc457205795)

[1.7 Indicatori 7](#_Toc457205796)

[1.8 Alocarea stabilită pentru apelul de proiecte 8](#_Toc457205797)

[1.9 Valoarea minimă și maximă a proiectului si cofinanțarea națională (cofinanțarea publică și cofinanțarea proprie) 8](#_Toc457205798)

[1.10 Regiunea/ regiunile de dezvoltare vizate de apel 8](#_Toc457205799)

[1.11 Incidenţa ajutorului de minimis 8](#_Toc457205800)

[CAPITOLUL 2. Reguli pentru acordarea finanțării 9](#_Toc457205801)

[2.1 Eligibilitatea solicitantului 9](#_Toc457205802)

[2.2 Eligibilitatea proiectului 9](#_Toc457205803)

[2.3 Eligibilitatea cheltuielilor 10](#_Toc457205804)

[CAPITOLUL 3. Completarea cererii de finanțare 14](#_Toc457205805)

[CAPITOLUL 4. Procesul de evaluare și selecție 14](#_Toc457205806)

[CAPITOLUL 5. Contractarea proiectelor – descrierea procesului 14](#_Toc457205807)

[CAPITOLUL 6. Anexe 14](#_Toc457205808)

## CAPITOLUL 1. Informații despre apelul de proiecte

## Axa prioritară, prioritatea de investiții, obiectivele specifice ale programului operațional

Axa prioritară 4 Incluziunea socială și combaterea sărăciei

Prioritatea de investiții 9v Promovarea antreprenoriatului social și a integrării vocaționale în întreprinderile sociale și economia socială și solidară pentru a facilita accesul la ocuparea forței de muncă.

Obiectiv Specific (O.S. 4.16) Consolidarea capacității întreprinderilor de economie socială de a funcționa într-o manieră autosustenabilă.

## 1.2 Tipul apelului de proiecte și perioada de depunere a propunerilor de proiecte

Cererea de propuneri de proiecte este un apel de tip competitiv, cu termen limită de depunere.

**SISTEMUL INFORMATIC MySMIS 2014 VA FI DESCHIS ÎN DATA DE..............ORA 10.00** **ŞI SE VA ÎNCHIDE ÎN DATA DE........., ORA ........**

## 1.3 Acțiunile sprijinite în cadrul apelului

Întreprinderile de economie socială vizate de prezentul apel sunt, în conformitate cu prevederile Legii nr. 219/2015 privind economia socială, întreprinderi organizate independent de sectorul public, scopul lor fiind să servească interesul general, interesele unei colectivităţi şi/sau interesele personale nepatrimoniale ale membrilor prin producerea şi furnizarea de bunuri, prestarea de servicii şi/sau execuţia de lucrări. Acestea contribuie la dezvoltarea comunităţilor locale inclusiv prin implicarea unor persoane aparţinând unor grupuri vulnerabile în activităţi cu caracter social şi economic, facilitând accesul tuturor la resursele şi serviciile comunităţii.

Obiectivul acestei scheme de finanțare este de a consolida capacitatea întreprinderilor de economie socială de a funcționa într-o manieră sustenabilă.

Tipuri de activități eligibile care pot fi sprijinite în contextul prezentului ghid al solicitantului – condiții specifice sunt:

* Formare (profesională și/sau în domeniul social) și dezvoltarea abilităților persoanelor implicate în întreprindere, consiliere, consultanță; dezvoltarea capacității întreprinderii de furnizare de bunuri și servicii inclusiv prin identificarea de piețe de desfacere;
* Promovare - promovarea mărcii sociale, a formei de acțiune specifice a întreprinderii de economie socială respective;
* Accesibilizarea locurilor de muncă în vederea desfăşurării activităţii în cadrul întreprinderilor sociale de inserţie;
* Transferul de know-how cu alte comunităţi şi cu actori relevanţi la nivel de ţară sau din alte State Membre;
* Activități de dezvoltare a parteneriatelor cu actori relevanţi, reţele de sprijin şi de cooperare,  diseminarea de bune practici.

*Proiectul va* *preciza următoarele:*

1. *Problema socială* a cărei rezolvare constituie misiunea socială a întreprinderii - categoriile de persoane cărora li se adresează întreprinderea socială respectivă și nevoile sociale ale acestora, zona geografică, problema comunitara / de mediu pe care întreprinderea încearcă să le resolve;
2. *Misiunea socială* a întreprinderii sociale;
3. *Modelul de afaceri* al întreprinderii;

Se vor descrie activitațile economice curente ale întreprinderii atât cele non-profit cât și cele cu scop comercial, for-profit, serviciile și produsele furnizate membrilor sau terților contra cost, modalitatea de distribuție a profitului/excedentelor;

1. *Modelul de guvernanță* (organizare și funcționare) a întreprinderii sociale – participarea membrilor și a altor actori interesați, inclusiv persoane din grupuri vulnerabile dacă acestea fac parte din grupurile vizate de întreprindere la deciziile privind activitățile acesteia[[1]](#footnote-1);
2. *Strategia de dezvoltare* a întreprinderii având în vedere atât activitatea economică cât și misiunea socială, modul în care întreprinderea se integrează în contextul social și economic din zona respectivă – oportunități, amenințări.

*Rezultate specifice și indicatori de raportare socială a întreprinderii*

Solicitantul va defini în proiect un set de rezultate proprii pe care le va raporta atât în proiect cât și public. Aceste rezultate vor fi economice, sociale, de mediu și pot fi măsurate utilizând indicatori specifici, de raportare socială..

*Exemple de indicatori de raportare socială*

* Numărul total de membri, din care membri lucrători, membri producători, membri consumatori/clienți, din care membri aparținând unor grupuri vulnerabile, pe localități/ medii de rezidență urban/rural;
* Numărul total de membri care au beneficiat de produse sau servicii din partea întreprinderii pe tipuri de servicii, din care membri și clienți aparținând unor grupuri vulnerabile pe categorii;
* Volum din cifra de afaceri realizat prin aportul/ în relație cu membri;
* Participarea membrilor direct, implicarea actorilor sociali interesați de misiunea socială a întreprinderii;
* Ajutoare financiare și /sau materiale acordate (număr total, valoarea minimă, maximă, medie), din care acordate persoanelor din grupuri vulnerabile;
* Numărul de beneficiari ai activităților non-profit pe programe, proiecte, servicii urmând modalitatea obișnuită pe care organizația își înregistrează activitățile;
* Număr de beneficiari apartinând unor grupuri vulnerabile pe tipuri de grupuri pe programe, proiecte, servicii;
* Numar angajati si valoarea normei acestora, inclusiv conventii de munca ale membrilor cooperatori din care persoane aparținând unor grupuri vulnerabile, cu dizabilități.

Pentru completarea acestor elemente în cererea de finanțare, vezi Anexa 3: Instrucțiuni orientative privind completarea cererii de finanțare.

**1.3.1 Teme secundare FSE**

În cadrul Axei Prioritare 4/ PI 9.v sunt vizate temele secundare prezentate în tabelul de mai jos.

Propunerile de proiecte vor trebui să evidențieze în secțiunea relevantă (*tema secundară vizată*) în ce constă contribuția proiectului la o anumită temă secundară, precum și costul estimat al respectivelor măsuri.

**Alocările din tabelul de mai jos reprezintă alocări indicative la nivelul Axei Prioritare 4. Prin urmare, în cadrul cererii de finanțare se vor evidenția sumele calculate pentru măsurile care vizează teme secundare relevante pentru proiect.**

Procentele din tabelul de mai jos reprezintă ponderi din totalul alocărilor aferente temelor secundare la nivel de axă prioritară/ PI.

| **Tema secundară** | **Pondere minimă pe proiect %** |
| --- | --- |
| 01. Sprijinirea tranziției către o economie cu emisii scăzute de dioxid de carbon și eficientă din punctul de vedere al utilizării resurselor. | |  | | --- | | 1 | |
| 02. Inovare socială | |  | | --- | | 5 | |
| 05. Îmbunătățirea accesibilității, a utilizării și a calității tehnologiilor informației și comunicațiilor | |  | | --- | | 5 | |
| 06. Nediscriminare | |  | | --- | | 3 | |

În dezvoltarea cererii de finanțare, prin anumite activități, veți viza **cel puțin o temă secundară** dintre cele aferente axei prioritare. Pentru respectiva temă secundară veți avea în vedere un buget care să reprezinte **minim procentul indicat** în tabel calculat la totalul cheltuielilor eligibile ale proiectului.

**Aspecte privind inovarea socială**

Prezentul apel vizeaza cu precădere tema orizontală a inovării sociale. Inovația socială este o soluție structural nouă la o problemă socială, soluție care produce o schimbare socială în sensul unei îmbunătățiri a situației existente și a unei creșteri a calității vieții pentru grupuri de indivizi, comunități  și societate în ansamblu, soluție care a fost difuzată și adoptată și al cărei principal scop nu este profitul unui grup de persoane.

Practicile propuse de întreprinderi vor fi apreciate ca inovații sociale în măsura în care*[[2]](#footnote-2)*:

1. **răspund unei probleme sociale** sau unei nevoi sociale nesatisfăcute;

2. sunt o **soluție la respectiva problemă** socială;

3. activitățile sau produsele/serviciile furnizate au cel puțin un **aspect inovativ** - o schimbare de proces, de produs, o schimbare organizațională care, chiar dacă nu sunt absolut noi, sunt percepute ca noi în contextul în care sunt aplicate;

 4. au potențialul de a produce **schimbare socială**, o schimbare structurală culturală, normativă sau regulatoare a societății. (de ex. nu putem vorbi despre inovație atunci când este introdus un nou tip de formular sau când este introdusă o nouă procedură  de înregistrare a beneficiarilor unui serviciu[[3]](#footnote-3));

6. produc un **beneficiu pentru grupuri de indivizi, comunități, societate în ansamblu**, nu pentru indivizi particulari - inovația socială nu este produsă cu scopul de a satisface nevoile unui individ anume sau ale grupului său de proveniență, ci are un impact dincolo de acesta, la un nivel macro.

7. **scopul principal al respectivei inovații nu este profitul** - activitățile și serviciile inovative sunt motivate de scopul de a răspunde unei nevoi sociale, fiind difuzate prin organizații, indivizi sau întreprinderi al căror scop principal este social.

**1.3.2 Teme orizontale**

În cadrul proiectului solicitanții vor evidenția, în secțiunea relevantă din cadrul aplicației electronice, contribuția proiectului la temele orizontale stabilite prin POCU 2014-2020. Prin activitățile propuse în cadrul proiectului va trebui să asigurați contribuția la cel puțin una din temele orizontale **egalitatea de șanse** și **non-discriminarea,** respectiv **dezvoltarea durabilă.** În acest sens solicitanții pot avea în vedere *Ghidurile privind integrarea temelor orizontale în cadrul proiectelor finanţate din Fondurile Europene Structurale şi de Investiţii 2014-2020:*

* Partea I Egalitatea de şanse și de tratament

http://www.fonduri-ue.ro/images/files/documente-relevante/orientari\_beneficiari/Ghid.egalitate.sanse.1.pdf

* Partea a II-a Dezvoltarea durabilă

<http://www.fonduri-ue.ro/images/files/documente-relevante/orientari_beneficiari/Ghid.egalitate.sanse.2.pdf>

## Tipuri de solicitanți eligibili în cadrul apelului

În cadrul acestei cereri de propuneri de proiecte solicitanții eligibili sunt:

* Entități de economie socială existente

Solicitantul trebuie să fie organizaţie legal constituite în România, cu personalitate juridică de tipul celor prevăzute în Legea nr. 219/2015 privind economia socială si anume

1. societate cooperativă de gradul I, care funcţionează în baza Legii nr. 1/2005 privind organizarea şi funcţionarea cooperaţiei, republicată;
2. cooperativă de credit, care funcţionează în baza Ordonanţei de urgenţă a Guvernului nr. 99/2006 privind instituţiile de credit şi adecvarea capitalului, aprobată cu modificări şi completări prin Legea nr. 227/2007, cu modificările şi completările ulterioare;
3. asociaţie sau fundaţie, care funcţionează în baza Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare;
4. casă de ajutor reciproc ale salariaţilor, care funcţionează în baza Legii nr. 122/1996 privind regimul juridic al caselor de ajutor reciproc ale salariaţilor şi al uniunilor acestora, republicată;
5. casă de ajutor reciproc ale pensionarilor, care sunt înfiinţate şi funcţionează în baza Legii nr. 540/2002 privind casele de ajutor reciproc ale pensionarilor, cu modificările şi completările ulterioare;
6. federaţie sau uniune ale persoanelor juridice de la 1-5
7. orice alte categorie de persoană juridică atestată ca intreprindere socială.

Cererea de finanțare nu se depune în parteneriat.

## Durata proiectului

Perioada maximă de implementare a proiectului este de 24 de luni. Cererile de finanțare care depășesc această perioadă vor fi respinse.

## Grup țintă

În cadrul prezentei cereri de propuneri de proiecte, grupul țintă este format din:

* *Persoane din întreprinderi sociale existente*

Prin „întreprinderi sociale” se vor înțelege „întreprinderi de economie socială”.

Prin persoane din întreprinderi de economie socială se vor înțelege:

* Personal angajat;
* Membri care fac parte din întreprinderile de economie socială conform actelor de organizare și funcționare;
* Voluntari (cu contract de voluntariat).

Proiectul va preciza categoriile de grup țintă cărora li se adresează și nevoile sociale ale acestora. Pentru a beneficia de sprijin, o entitate de economie socială trebuie să aibă un grup țintă minim de 20 de persoane.

## Indicatori

**Indicatorul specific priorității de investiție** *9v Promovarea antreprenoriatului social și a integrării profesionale în întreprinderile sociale și promovarea economiei sociale și solidare pentru a facilita accesul la locuri de muncă* face obiectul monitorizării performanțelor programului, în ansamblu și se referă la:

**Indicatori de realizare:**

4S63 Entități de economie socială (din care: din zona rurală) sprijinite

Acest tip de indicator este colectat de Autoritatea de Management.

| **Indicatori de realizare** | | |
| --- | --- | --- |
| **Cod** | **Denumire indicator** |
| **4S63** | Entități de economie socială (din care: din zona rurală) **sprijinite** |

## Alocarea stabilită pentru apelul de proiecte

În cadrul prezentelor apeluri de proiecte lansate în contextul Axei Prioritare 4, PI 9.v, OS 4.16 din cadrul Programului Operațional Capital Uman 2014-2020, bugetul alocat este de **20.000.000 euro (cofinanțarea UE+ cofinanțarea națională)** pentru **regiunile mai puțin dezvoltate** (*Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia),*  din care cofinanțareaUE este de 17.000.000 euro (corespunzând unei cofinanțăriUE de 85%), iar cofinanțareanațională este de 3.000.000 euro (corespunzând unei cofinanțări naționale de 15%).

## Valoarea minimă și maximă a proiectului si cofinanțarea națională (cofinanțarea publică și cofinanțarea proprie)

Valoarea minimă a proiectului va fi de 50.000 euro și valoarea maximă va fi de 100.000 euro.

Valoarea totală a ajutoarelor de minimis acordate unei întreprinderi unice nu poate depăși suma de 200.000 EUR pe durata a trei exerciții financiare.

Contribuția eligibilă minimă a solicitantului reprezintă procentul din valoarea totală eligibilă a proiectului propus, care va fi suportat de solicitant.

În cadrul prezentului ghid al solicitantului – condiții specifice, pentru cheltuielile care fac obiectul schemei de ajutor de minimis, contribuția eligibilă minimă din totalul costurilor eligibile este 0.

## Regiunea/ regiunile de dezvoltare vizate de apel

Este obligatoriu ca grupul țintă în cadrul întreprinderilor de economie socială finanțate prin acest program să aibă domiciliul într-una din cele șapte regiuni mai puțin dezvoltate ale României. De asemenea, întreprinderile de economie socială ce beneficiază de sprijin în cadrul acestui program trebuie să aibă sediul social și, după caz, punctul/punctele de lucru într-una din cele șapte regiuni mai puțin dezvoltate ale României.

Regiunea de dezvoltare vizată va fi selectată din sistemul electronic, din lista predefinită. În completarea cererii de finanțare sistemul electronic nu vă va permite decât selectarea unei singure regiuni de dezvoltare.

Un solicitant va putea depune o singură cerere de ajutor de minimis. Dacă o întreprindere socială are filiale cu personalitate juridică distinctă, acestea pot depune cerere de ajutor de minimis în nume propriu.

## Incidenţa ajutorului de minimis

Activitățile eligibile prevăzute în prezentul ghid fac obiectul unei scheme de minimis.

Schema de ajutor *de minimis* nu se aplică și nu se acordă pentru:

1. întreprinderilor care îşi desfăşoară activitatea în sectoarele pescuitului şi acvaculturii, reglementate de Regulamentul (CE) nr. 104/2000 al Consiliului din 17 decembrie 1999 privind organizarea comună a pieţelor în sectorul produselor pescăreşti şi de acvacultură, publicat în Jurnalul Oficial al Uniunii Europene nr. L 17/21.01.2000;
2. întreprinderilor care îşi desfăşoară activitatea în domeniul producției primare de produse agricole, astfel cum sunt enumerate în Anexa 1 a Tratatului CE;
3. întreprinderilor care-şi desfășoară activitatea în sectorul transformării şi comercializării produselor agricole, prevăzute în Anexa nr. 1 a Tratatului CE, în următoarele cazuri:

* atunci când valoarea ajutorului este stabilită pe baza preţului sau a cantităţii produselor în cauză achiziţionate de la producătorii primari sau introduse pe piaţă de întreprinderile în cauză;
* atunci când ajutorul este condiţionat de transferarea lui parţială sau integrală către producători primari.

1. destinate activităţilor legate de export către ţări terţe sau către state membre, respectiv ajutoarele legate direct de cantităţile exportate, ajutoarele destinate înfiinţării şi funcţionării unei reţele de distribuţie sau destinate altor cheltuieli curente legate de activitatea de export;
2. condiționate de utilizarea preferențială a produselor naţionale față de cele importate;
3. pentru achiziţia de vehicule de transport rutier de mărfuri.

Prin urmare, activitățile nu vor viza domeniile exceptate de la schema de ajutor de minimis evidențiate mai sus.

# CAPITOLUL 2. Reguli pentru acordarea finanțării

## 2.1 Eligibilitatea solicitantului

*Se vor completa doar informații suplimentare față de cele existente în secțiunea 1.4 și în Orientări generale.*

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*

## 2.2 Eligibilitatea proiectului

*Se vor completa doar informații suplimentare față de cele existente în Orientări generale.*

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*

## 2.3 Eligibilitatea cheltuielilor

Cheltuielile eligibile în cadrul acestei cereri de propuneri de proiecte sunt următoarele:

**Cheltuielile eligibile** **directe care intră sub incidența ajutorului de minimis**

|  |  |  |
| --- | --- | --- |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| Cheltuieli salariale | Cheltuieli salariale cu **managerul de proiect** | * Salarii |
| Cheltuieli salariale cu **personalul implicat in implementarea proiectului** (în derularea activităților, altele decât management de proiect) | * Salarii |
| Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori): | Contribuții sociale aferente cheltuielilor salariale şi cheltuielilor asimilate acestora (contribuții angajați şi angajator) | * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) |
| Cheltuieli cu deplasarea | Cheltuieli cu deplasarea pentru grupul tinta | * Cheltuieli de deplasare ocazionate de activitățile proiectului * Cheltuieli pentru cazare * Cheltuieli cu diurna personalului propriu * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port şi locul delegării ori locul de cazare, precum şi transportul efectuat pe distanta dintre locul de cazare şi locul delegării) * Taxe şi asigurări de călătorie și asigurări medicale aferente deplasării |
| Cheltuieli cu servicii | Cheltuieli pentru consultanță și expertiză | * Cheltuieli aferente diverselor achiziții de servicii specializate, pentru care beneficiarul nu are expertiza necesară (de exemplu formare profesională, consiliere profesională, consultanță antreprenorială, marketing si promovare, publicitate, servicii de accesibilizare) |
| Cheltuieli cu servicii pentru organizarea de evenimente și cursuri de formare | * Servicii de transport de materiale şi echipamente * Pachete complete conținând transport, cazarea şi/sau hrana participanților/ personalului propriu * Organizarea de evenimente |
| Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului: | Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului | * Achiziționare de publicații, cărți, reviste de specialitate, materiale educaționale relevante pentru operațiune, în format tipărit, audio şi/ sau electronic * Taxe de eliberare a certificatelor de calificare/ absolvire * Taxe de participare la programe de formare/ educație * Alte taxe/ abonamente/ cotizații/ acorduri/ autorizații necesare pentru implementarea proiectului: |
| Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | Cheltuieli cu achiziția de materii prime, materiale consumabile și alte produse similare necesare proiectului | * Materiale consumabile strict aferente activitatile proiectului |
| Cheltuieli pentru asigurarea utilităților necesare funcționarii întreprinderii de economie socială | Cheltuieli pentru asigurarea utilităților necesare | * telefoane, fax, internet, acces la baze de date * Servicii poștale şi/sau servicii curierat * Servicii de întreținere şi reparare echipamente şi mijloace de transport:   + întreținere echipamente   + reparații echipamente   + întreținere mijloace de transport   + reparații mijloace de transport * Arhivare documente * Amortizare active * Cheltuieli financiare * Prime de asigurare bunuri (mobile şi imobile) achizitionate in cadrul proiectului * Cheltuieli aferente deschiderii, gestionării şi operării contului/conturilor bancare al/ale proiectului |
| Cheltuieli cu închirierea, altele decât cele prevăzute la cheltuielile generale de administrație | Cheltuieli cu închirierea, altele decât cele prevăzute la cheltuielile generale de administrație | * Închiriere sedii, inclusiv depozite * Închiriere spații pentru desfășurarea diverselor activități ale operațiunii * Închiriere echipamente * Închiriere vehicule * Închiriere diverse bunuri |
| Cheltuieli de leasing | Cheltuieli de leasing fără achiziție (leasing operațional) | * Rate de leasing (operațional) plătite de utilizatorul de leasing pentru:   + Echipamente   + Vehicule   + Diverse bunuri mobile şi imobile |
| Cheltuieli de tip FEDR  (**în limita de 10% din valoarea totală a proiectului**) | Cheltuieli de tip FEDR | * Construcții:   + Reabilitare/ modernizare/extindere clădiri, * Instalații tehnice * Echipamente tehnologice (mașini, utilaje şi instalații de lucru) * Utilaje şi echipamente tehnologice şi funcționale * Alte echipamente:   + Echipamente de calcul şi echipamente periferice de calcul   + Cablare rețea internă   + Achiziționare şi instalare de sisteme şi echipamente pentru persoane cu dizabilități   + Mobilier, birotică, echipamente de protecție a valorilor umane şi materiale   + Alte cheltuieli pentru investiții * Cheltuieli pentru avize, acorduri, autorizații:   + Taxe pentru obținerea/ prelungirea valabilității certificatului de urbanism;   + Taxe pentru obținerea/ prelungirea valabilității autorizației de construcție; * Obținerea avizelor şi acordurilor pentru racorduri şi branșamente la rețelele publice de apă, canalizare, gaze, termoficare, energie electrică, telefonie; * Obținerea acordului de mediu; * Obținerea avizului PSI; * Obținerea avizelor sanitare de funcționare. * Cheltuieli privind proiectarea şi ingineria: * Elaborarea tuturor fazelor de proiectare (studiu de prefezabilitate, studiu de fezabilitate, proiect tehnic, detalii de execuție); * Plata verificării tehnice a proiectului; * Elaborarea documentațiilor necesare obținerii acordurilor, avizelor şi autorizațiilor aferente obiectivului de investiții, documentații ce stau la baza emiterii avizelor şi acordurilor impuse prin certificatul de urbanism, documentații urbanistice, studii de impact, studii/expertize de amplasament; * Cheltuieli pentru elaborarea studiilor de teren: studii geotehnice, geologice, hidrologice, hidrogeotehnice, fotogrammetrice, topografice şi de stabilitate a terenului. * Cheltuieli pentru lucrări de construcții şi instalații aferente organizării de șantier   + Cheltuieli conexe organizării de șantier. * Cheltuieli pentru asigurarea utilităților şi/sau reabilitarea şi modernizarea utilităților:   + Alimentare cu apă, canalizare;   + Alimentare cu gaze naturale;   + Agent termic;   + Căi de acces;   + Facilități de acces pentru persoane cu dizabilități; * Energie electrică * Accesibilizarea clădirilor/ inclusiv a spatiilor interioare pentru persoane cu dizabilități (de exemplu toalete accesibilizate). Toate lucrările de accesibilizare trebuie să fie efectuate în conformitate cu Normativul tehnic NP051 * Accesibilizarea locurilor de muncă în vederea desfăşurării activităţii în cadrul întreprinderilor sociale de inserţie. |

NB: Vor fi decontate cheltuielile salariale **doar pentru personalul implicat în implementarea proiectului**, și nu pentru activitatea curentă a întreprinderii.

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*

# CAPITOLUL 3. Completarea cererii de finanțare

Se va avea în vedere capitolul relevant din *Orientări privind accesarea finanțărilor în cadrul POCU 2014-2020 și* Anexa 3: Instrucțiuni orientative privind completarea cererii de finanțare

# CAPITOLUL 4. Procesul de evaluare și selecție

**4.1. Descriere generală**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*

**4.2. Depunerea și soluționarea contestațiilor**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*

# CAPITOLUL 5. Contractarea proiectelor – descrierea procesului

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*

# CAPITOLUL 6. Anexe

Anexa 1: Criteriile de verificare a conformității administrative și a eligibilității

Anexa 2: Criteriile de evaluare şi selecţie tehnică şi financiară

Anexa 3: Instrucțiuni orientative privind completarea cererii de finanțare

1. Legea nr. 219/2015 privind economia socială, în vigoare de la 27.08.2015 [↑](#footnote-ref-1)
2. MATEI, Aura, INOVAŢIA SOCIALĂ – O HARTĂ TEMATICĂ, *Inovația Socială nr. 2/2009 (iulie‐decembrie)*, pp. 86‐107 (<http://www.inovatiasociala.ro/index.php/jurnal/article/view/49>, <http://www.inovatiasociala.ro/pdf/art_1361646173.pdf> ) [↑](#footnote-ref-2)
3. idem [↑](#footnote-ref-3)